मध्यप्रदेश सरकार में कुछ भी ठीक नहीं चल रहा है। लंबे समय से चली आ रही गतिरोध ने तब तूल पकड़ लिया। जब राज्य में होने वाले उपचुनाव को लेकर बुलाई गई प्रभारी मंत्रियों की बैठक में खेल मंत्री यशोधरा राजे सिंधिया और सहकारिता मंत्री अरविंद भदौरिया आपस में भिड़ गए।
 विवाद इतना बढ़ गया कि यशोधरा ने यहां तक कह दिया ठाकुर! आंखें मत दिखाओ। तुम बदतमीजी कर रहे हो। इस पर भदौरिया ने भी पलटवार किया। हालात ऐसे हो गए थे कि यशोधरा उठकर कैबिनेट हॉल से बाहर चली गईं। जब लौटीं, तो चिकित्सा शिक्षा मंत्री विश्वास सारंग को बीच-बचाव करना पड़ा।
 इस विवाद की शुरुआत वन मंत्री विजय शाह के पहनावे के ढंग को लेकर हुई। शाह के कुर्ता-पायजामा पहनने का तरीका यशोधरा को समझ नहीं आया और वह नाराज हो गई। जब यशोधरा और भदौरिया के बीच बहस हो रही थी, उस वक्त मुख्यमंत्री शिवराज सिंह चौहान वहां नहीं थे। वे यह सब होने के करीब पंद्रह मिनट बाद वहां पहुंचे, तब तक स्थिति शांत हो गई थी।
 बैठक में प्रभारी मंत्रियों को अलग-अलग जवाबदारी देने पर बात हुई। मंत्रियों में कमल पटेल, विजय शाह, रामखेलावन पटेल, प्रेम सिंह पटेल, उषा ठाकुर समेत अन्य मंत्री मौजूद रहे। इससे पहले भी कैबिनेट और इसके बाद होने वाली अनौपचारिक कैबिनेट बैठकों में मंत्री किसी न किसी मसले पर आपस में भिड़ चुके हैं।
 
मध्यप्रदेश सरकार में कुछ भी ठीक नहीं चल रहा है। लंबे समय से चली आ रही गतिरोध ने तब तूल पकड़ लिया। जब राज्य में होने वाले उपचुनाव को लेकर बुलाई गई प्रभारी मंत्रियों की बैठक में खेल मंत्री यशोधरा राजे सिंधिया और सहकारिता मंत्री अरविंद भदौरिया आपस में भिड़ गए। विवाद इतना बढ़ गया कि यशोधरा ने यहां तक कह दिया ठाकुर! आंखें मत दिखाओ। तुम बदतमीजी कर रहे हो। इस पर भदौरिया ने भी पलटवार किया। हालात ऐसे हो गए थे कि यशोधरा उठकर कैबिनेट हॉल से बाहर चली गईं। जब लौटीं, तो चिकित्सा शिक्षा मंत्री विश्वास सारंग को बीच-बचाव करना पड़ा। इस विवाद की शुरुआत वन मंत्री विजय शाह के पहनावे के ढंग को लेकर हुई। शाह के कुर्ता-पायजामा पहनने का तरीका यशोधरा को समझ नहीं आया और वह नाराज हो गई। जब यशोधरा और भदौरिया के बीच बहस हो रही थी, उस वक्त मुख्यमंत्री शिवराज सिंह चौहान वहां नहीं थे। वे यह सब होने के करीब पंद्रह मिनट बाद वहां पहुंचे, तब तक स्थिति शांत हो गई थी। बैठक में प्रभारी मंत्रियों को अलग-अलग जवाबदारी देने पर बात हुई। मंत्रियों में कमल पटेल, विजय शाह, रामखेलावन पटेल, प्रेम सिंह पटेल, उषा ठाकुर समेत अन्य मंत्री मौजूद रहे। इससे पहले भी कैबिनेट और इसके बाद होने वाली अनौपचारिक कैबिनेट बैठकों में मंत्री किसी न किसी मसले पर आपस में भिड़ चुके हैं।